Ucraína acusa Banda Bassotti de terrorismo por facer unha caravana solidaria a Donbass - INTERNACIONAL - Sermos Galiza - Diario de intereses galegos\nUcraína acusa Banda Bassotti de terrorismo por facer unha caravana solidaria a Donbass\nRedacción 19 Maio 2017 12:09 h.\nBanda Bassotti e activistas da Caravana con poboación de Donbass\nO goberno de Kiev solicitou a colaboración de executivos europeos para deter e extraditar activistas que tomaban parte nesta iniciativa impulsada polo coñecido grupo italiano de punk-ska.\nO goberno de Ucraína solicitou a través do seu ministerio de Exteriores a colaboración activa dos gobernos da Unión Europea para deter e extraditar medio cento de activistas de diferentes nacionalidades (gregos, españois, cataláns, italianos...) por considerar que violaban as leis antiterroristas de Ucraína por participar na caravana solidaria a Dombass organizada polo emblemático conxunto musical romano Banda Bassotti. Así o contan diferentes medios, como Directa.cat, que lembra que non é a primeira caravana impulsada por este grupo.\nNa caravana deste ano participaron, somo indica o medio catalán, medio cento de persoas. Entre elas, a eurodeputada da Esquerda Unida Europea, Eleonora Forenza, secretaria do Partito della Rifondazione Comunista. Activistas de Italia, Grecia, Alemaña, Inglaterra ou mesmo Ucraína tamén apoiaron esta caravana solidaria.\nEn declaracións á Directa, un dos participantes explicou que a caravana tiña un obxectivo solidario e humanitario, de apoio á poboación de Donesk e Lugansk fronte ao acoso do goberno ucraíno. A caravana levaba medicinas, xoguetes e roupa, recollidos en campañas de solidariedade, para orfanatos de Dombass. Banda Bassotti ofrceeu varios concertos na zona, para alén de realziar diferentes actividades, como debates e palestras nas que tomaron parte representantes sindicais, de movementos sociais e da Universidade de Donetsk.\nBanda Bassotti é unha emblemática banda italiana que sobarda o estritamente musical para erguer ser proxecto político-musical. Fundada a finais dos 80, no estado español comezou a se coñecer a raíz da publicación dos seus discos polo selo vasco Esan Ozenki. Desde entón, protagonizaron varias xiras pola península e actuaron en Galiza en varias ocasións.


É unha oferta destinada para viaxes en trens AVE e Larga Distancia nos espazos configurados por catro prazas enfrontadas, dúas a dúas entre si, con ou sen mesa.\nAs catro prazas comercialízanse de forma conxunta cun 60 % de desconto sobre a tarifa Xeral, aínda que poden ser ocupadas por un número menor de viaxeiros se o desexan, sempre aboando o importe total da oferta.\nO desconto non será acumulable a outros, agás o derivado de ser titular de Familia Numerosa e aqueloutros que especificamente así o indiquen nas súas condicións.\nPoderase viaxar ata con dúas mascotas de forma gratuíta, cun máximo dunha mascota por persoa que viaxe.\nOs billetes poderán adquirirse nos despachos de billetes das estacións, oficina de vendas de Ceuta, www.renfe.com, axencias de viaxes presenciais e virtuais, venda telefónica - Renfe Contigo 91 232 03 20, Renfe Ticket.\nNon admite cambio de billetes.\nAdmítese a anulación cuns gastos do 50 % do prezo dos billetes. É indispensable realizar a anulación de todos os billetes asociados a un mesmo localizador.\nIndemnización por demora\nIgual ou superior a 60 minutos: devolución do 50 %.


O Concello fará melloras para a veciñanza de Albeiros - Xornal de Lugo " />\n• Vanessa Somoza: “A ONCE ten que deixar de funcionar como un negocio e facer labor social”\n• Conde e o alcalde de Pol estudan novas iniciativas para impulsar o tecido empresarial do municipio\n• O PSOE defende en Lugo a Lei da Eutanasia\nO Concello fará melloras para a veciñanza de Albeiros\n• 19 Xullo, 2018\nConcello de LugosaneamentoAlbeirosParque Infantil\nA Alcaldesa de Lugo xunto ao voceiro municipal, Miguel Fernández, explicou hoxe á veciñanza de Albeiros, as actuacións que prevé levar adiante o Goberno no barrio, entre elas, a mellora do parque infantil, cun investimento superior aos 86.000€, así como de varias rúas a través do Plan de Barrios.\nDeste xeito, a rexedora avanzou que o Concello procederá a renovar as redes de abastecemento e saneamento e á pavimentación da rúa Pedáneo Xoán Diego, cun orzamento aproximado de 120.000€. Nesta rúa tamén se comezaron a facer as probas para proceder á conexión do alumeado público. Por outra banda, está previsto pavimentar a rúa do Vento e colocar varandas para mellorar a mobilidade dos peóns na rúa Padre Gómez, na esquina con Monte Faro.\nAo abeiro do Plan de Barrios, o Goberno xa acometeu unha actuación de mellora na zona, consistente na colocación de baldosas nun tramo da rúa Monte Faro, na esquina con Padre Gómez. Así mesmo, a Alcaldesa lembrou que a veciñanza de Albeiros verase beneficiada polo desdobramento e humanización da avenida Infanta Elena, proxecto dotado con un millón de euros grazas a un convenio de colaboración do Concello coa Deputación. Na actualidade, o proxecto técnico está listo e o de expropiación ultimándose.\nA Orquestra de Cámara Luguesa arranca en Caldiae o seu primeiro ciclo de concertos\nA Federación Veciñal pide que se estableza a gratuidade do aparcadoiro do HULA


Tres panadeiros do Val Miñor, entre os mellores de Galicia - ValmiñorTV\nInicioBAIONATres panadeiros do Val Miñor, entre os mellores de Galicia\nMáis de trinta panadeiros foron seleccionados no Roteiro do Bo Pan de Galicia durante unha xornada moi gratificante entre todos os asistentes nunha sala chea de panadeiros que puideron ver as hogazas presentadas por cada un deles. O proceso de selección levouse a cabo cunha cata a cegas, dunha forma anónima, por un xurado composto por recoñecidos profesionais do sector do pan onde se valorou a cortiza, miga, cor, alveolado, sabor, gusto, textura, peso e aspecto exterior do pan.\nFeitas as valoracións procedeuse a realizar a suma de resultados e designar aos panadeiros que forman o Roteiro do Bo Pan de Galicia. A continuación, pasouse á entrega da “Miga de Oro” de Galicia, acto difícil e que se tivo que revisar máis dunha vez. Só había 3 puntos de diferenza entre o cinco máis valorados, isto indica a calidade dos pans presentados. Finalmente, os tres finalistas foron a Panadería La Pintora de Nigrán, La Bulanxerí de Santiago de Compostela e Amaquia Panadería de Porriño, que finalmente se fixo coa “Miga de Oro” polo excelente pan presentado.\nNa listaxe definitiva dos panadeiros TOP de Galicia, ademais de Adolfo Villafines Carballo da Panadería La Pintora, están Martín Basqueiro Villafines da Panadería Isolina de Sabarís (Baiona) e José Alberto Gándara González de Tupana Obrador de Nigrán. Este Roteiro forma parte do Roteiro Español do Bo Pan e a gran final celebrarase en Valencia, en Gastrónoma, coa entrega aos 80 panadeiros TOP das Estrelas Dir-Informática, do mundo da panadería.


A UE concede a Abegondo un programa contra o paro xuvenil en unión con municipios de Alemaña, Bélxica, Lituania, Grecia e Reino Unido : Detalle da nova: Concello de Abegondo\nA UE concede a Abegondo un programa contra o paro xuvenil en unión con municipios de Alemaña, Bélxica, Lituania, Grecia e Reino Unido\nA iniciativa impulsará medidas para promover a inserción laboral dos mozos de Abegondo O Concello aposta por fomentar xa nestas idades o autoemprego sustentable\nAbegondo, 23 de maio de 2015.- A Unión Europa confirmou onte un novo programa europeo para o Concello de Abegondo. Neste caso trátase da aprobación dun proxecto contra o desemprego xuvenil, que presentou Abegondo xunto con 7 municipios de Alemaña, Bélxica, Lituania, Grecia e Reino Unido.\nO obxectivo da iniciativa consistirá en levar a cabo medidas, dirixidas aos mozos de cada un dos municipios participantes, para promover a súa inserción laboral. O traballo en rede dos mozos e técnicos municipais das poboacións participantes será decisivo para desenvolver as estratexias, aproveitando o intercambio de experiencias.\nAsí, o programa, que comezará en setembro na cidade lituana de Kaunas, incluirá intercambios en varios dos municipios. En Abegondo será en abril do ano próximo.\nO proxecto impulsará medidas concretas para loitar contra o desemprego, que se definirán no transcurso do propio programa. O goberno local apunta no caso concreto de Abegondo ao autoemprego sustentable, aproveitando o potencial agrario que promociona a reserva de biosfera, como posible experiencia piloto.\nO Concello anuncia ademais que se incorporará á Eurotowns Organisation, impulsando o irmanamento con outras poboacións da Comunidade europea. En particular, o Concello ten especial interese en que os mozos entren en contacto con outras realidades e mercados de traballo.\nEste programa facilitará o intercambio de experiencias e boas prácticas na loita contra o paro entre a mocidade, así como a participación activa dos mozos e mozas en medidas efectivas e con resultados visibles.


Pontevedra B certifica a permanencia e o Campo Lameiro consegue un histórico ascenso - Pontevedra Viva\nO Campo Lameiro celebra o ascenso a Preferente\nDomingo 7 de Maio, 2017 ás 22:07 do Domingo 7 de Maio, 2017\nPartido entre Pontevedra B e Sporting Guardés en Príncipe Felipe\nFin ao sufrimento dunha tempada na que o Pontevedra B estivo moi preto do abismo durante gran parte da mesma. O filial granate logrou tres puntos que practicamente lle garanten a permanencia, salvo que unha carambola pouco menos que imposible, lévelle a estar implicado en arrastres que pasarían porque nada menos que catro equipos (Juvenil, Mos, Gran Peña e Domaio) gañen na última xornada e non o fagan os de Tonete, coa particularidade de que os tres últimos citados xogarán fronte a Marcón e Amanecer, que se estarán disputando unha praza de ascenso e o xa ascendido Campo Lameiro .\nO filial xogou un bo partido, superando de principio a fin a un Sporting Guardés que apenas inquietou máis que polo curto do marcador. Os homes de Tonete dominaron por completo, creando numerosas oportunidades para pechar o resultado sen ter que sufrir ata o final.\nDa man dun brillante Abrahan, e a pesar da baixa por acumulación de cartóns do seu goleador Ramón, os granates deberon retirarse ao descanso co partido case resolto, pero non sería ata pouco antes da hora de xogo cando por fin conseguirían facer saltar a ordenada defensa guardesa. Foi precisamente un gran pase interior de Abrahan para Richi, que o extremo resolveu con extraordinaria calidade e sangue frío, picando o balón sobre a saída do porteiro visitante.\nLogo houbo ocasións para bastante máis, mentres o Sporting Guardés apenas conseguía sequera superar a divisoria ata os últimos minutos, nos que a defensa local non perdeu os nervios para asegurar tres puntos que deben darlles a permanencia, como así o celebraron xogadores e afección.\nConsulta aquí o acta do partido Pontevedra B-Sporting Guardés.\nO do Campo Lameiro é histórico. Un modesto que realizou unha tempada exemplar e que por primeira vez consegue ascender a Rexional Preferente. Fíxoo tras gañar con solvencia en Ponteareas a un Juvenil que se viu superado en todo momento.\nAcompañado dunha numerosa afección, o Campo Lameiro abría pronto o marcador cun gol de Fran que servía para dar tranquilidade aos seus.\nCo marcador a favor, os visitantes souberon controlar o partido ata que pouco antes do descanso Fer conseguía o 2-0 que poñía o ascenso en bandexa.\nO mesmo Fer pechaba a conta cun terceiro tanto no minuto 74, facendo que a alegría se desbordase.\nConsulta aquí o acta do partido Juvenil-Campo Lameiro.\nPrimeiros pasos na reorganización do filial e os equipos da base\nPor Diego Espiño | Mércores 21 de Xuño, 2017\nO Campo Lameiro prepara unha completa celebración polo seu histórico ascenso a Preferente


A Deputación celebra a creatividade cultural coa entrega dos seus trece premios á creación\nA Deputación da Coruña entregou trece premios que recoñecen obras e proxectos en distintos ámbitos da cultura, desde a literatura até as artes plásticas e visuais pasando pola música ou a promoción da lingua e a igualdade. O presidente da Deputación da Coruña, Valentín González Formoso, e o deputado de Cultura, Xurxo Couto, presidiron o acto de entrega ás persoas gañadoras dos certames culturais.\n“A cultura é unha área fundamental para a Deputación da Coruña e esta entrega de premios é exemplo diso, da importancia que desde a institución lle damos a premiar e recoñecer a creatividade nos distintos ámbitos”, destacou o presidente da Deputación da Coruña, Valentín González Formoso, no acto de entrega dos galardóns culturais que converten á institución en referente do apoio á creatividade cultural nas distintas disciplinas nun acto no que recoñeceu tamén o traballo das deputadas do anterior goberno Goretti Sanmartín Rei en cultura e Ánxela Franco en Igualdade e Servizos Sociais.\nComo “o noso ADN” definiu, pola súa parte a cultura o responsable da área na Deputación, o nacionalista Xurxo Couto, que debullou na súa intervención as distintas modalidades de permiso e o recoñecemento que supoñen ao altísimo nivel da cultura galega. “Defínenos como pobo e é triste ter que reivindicar aínda agora que a cultura é un dereito”, dixo o deputado de cultura antes do inicio do acto de entrega que deu conta do amplo abano de convocatorias que converten á Deputación da Coruña en referente dos premios culturais.\nComo en cada edición, especial expectación provoca coñecer o nome dos gañadores do Torrente Ballester de narrativa que, con 25.000 euros de premio, converteuse no de maior contía da nosa literatura. Nesta edición XXXI, por decisión do xurado o premio recaeu en dous autores con obra xa publicada, un deles consagrado como Antón Riveiro Coello que gañou coa súa novela “As liñas do paraíso” e outro como Alex Alonso, con só unha obra publicada, coa obra “Crónica denigrante”.\nEn canto á modalidade en lingua castelán, o Torrente Ballester recaeu no escritor murciano Miguel Sánchez Robles coa súa obra “El síndrome de Hybris”.\nDestinado ao público de menor idade, o Premio Raíña Lupa chegou a súa décimo terceira edición coa novela “Antía e Daren e os pequenos detectives” de Valentín Alvite como gañadora en canto o premio de ensaio foi para “Callaici principes. Os soberanos da Galiza castrexa” de Manuel Fernández Calo e o XIX Rafael Dieste de textos teatrais para “Amorodo agre” de Fernando Castro Paredes, a única, polo momento, que xa está publicada.\nComo aconteceu nesta edición do Premio Torrente Ballester de narrativa, o Luís Ksado de creación fotográfica tivo na convocatoria de 2019 dous gañadores ao decidir o xurado, pola calidade das obra presentadas, premiar ex aequo a Javier Arcenillas coa colección “Gangborder” e Alejandro Real con “Fillos de Breogán”, coleccións que están, xunto coas obras finalistas, expostas neste momento no Museo do Pobo Galego á espera de iniciar a itinerancia por outros dez concellos.\nTamén foron dous os premiados no Castelao de Banda Deseñada mais, nesta ocasión porque por vez primeira se entregaron as dúas categorías convocadas, unha para público xeral e outra destinada especialmente ao público infantil e xuvenil. Trátase da obra do recoñecido Alberto Vázquez Rico con “A Caza” e de Martín Romero Outeiral que inaugura con “Uxío” o premio Castelao infantil e xuvenil.\nEn artes plásticas o artista Mauro Trastoy recolleu o XIV premio Isaac Díaz Pardo pola súa obra “7” mentres que o Jesús Núñez de artes gráficas non puido ser entregado en man ao thailandés Teerawoot Com-on e foi entregado a Pedro Galilea, membro do xurado.\nA coruñesa Isma Kalo na modalidade de xuvenil e o grupo “Música das baleas” de Caión recolleron tamén os premios do IV Concurso Quero Cantar de música infantil e xuvenil nesta festa da cultura que busca tamén promover a novas artistas e crear público para a nosa cultura.\nDous proxectos que están a ter un singular impacto na normalización como o portal GCiencia que dirixen os xornalistas Pablo López e Eduard Roland e o programa “21días con galego” promovido pola profesora Pilar Ponte gañaron esta nova edición dunha iniciativa que busca contribuír á normalización do galego mentres o “Observatorio da Mariña pola Igualdade” fíxose co Begoña Caamaño pola súa ampla e intensa traxectoria de traballo por eliminar a discriminación das mulleres, en boa parte a través de proxectos de natureza cultural.


Macron, disposto a que a singularidade corsa figure na constitución francesa - INTERNACIONAL - Sermos Galiza - Diario de intereses galegos\nMacron, disposto a que a singularidade corsa figure na constitución francesa\nX.M. Piñeiro 08 Febreiro 2018 10:35 h.\nO presidente rexeita, iso si, outras reivindicacións do goberno nacionalista, como a cooficialidade do corso ou o estatuto de residente.\nCórsega, o nacionalismo faise grande\nEmmanuel Macron está disposto a que a singularidade de Córsega teña cabida na constitución francesa, no marco da reforma do texto que o executivo galo ten en marcha. Pero nada máis alá. O presidente francés aterrou en Córsega para unha visita oficial de dous días a esta illa na que desde decembro de 2015 goberna o nacionalismo (e desde decembro de 2017 cunha máis que ampla maioría absoluta) cunha mensaxe clara: Francia,nación única. Así, e asentándose no centralismo xacobino que a clase gobernante francesa leva no ADN, negou ao goberno corso reivindicacións como a da cooficialidade do idioma corso ("o francés é a única lingua oficial") ou o estatuto de residente (limitar acceso a vivenda de non residentes para acabar coa especulación inmobiliaria).\nMais Macron si aceptou estudar outra das reivindicacións, a de que a singularidade de Córsega sexa recoñecida na constitución francesa. Os soberanistas gostarían dun recoñecemento en chave ‘nacional’, mais iso non vai ser. O presidente galo propón que para a illa se busque un punto intermedio entre os territorios de ultramar (Por exemplo, Nova Caledonia) e os continentais.\nAfirmou na súa visita que Córsega é o territorio francés con máis autonomía e chamou a deixar de lado o debate territorial ou nacionalista para se centrar, dixo, nos problemas reais dos cidadáns.\nPorén, os cidadáns corsos votaron hai pouco máis dun mes maioritariamente polo soberanismo (57% dos votos), polo que decidiron situar no eixo do debate a cuestión nacional, optando por apoiar aqueles proxectos que defenden maior autogoberno e soberanía coa resolución de problemas económicos e sociais.\nA visita de Macron non estivo exenta de tensión. O primeiro acto do presidente francés foi unha homenaxe ao prefecto (especie de delegado do goberno) tiroteado nunha acción a comezos dos 90 dunha das faccións armadas do independentismo corso que operaban naquela altura. O actual presidente corso, Gilles Simeoni, foi avogado defensor dos membros do comando armado. Emmanuel Macron nese acto fixo un duro discurso contra o independentismo e negou calquera posibilidade de amnistía para os presos independentistas corsos, unha das reivindicacións do executivo da illa.\nIdea da tensión que pairou na visita foi a‘guerra das bandeiras’, que o xornalista Enric González contou en El Mundo. O séquito francés exixiu que a bandeira gala estivese presente en todos os actos públicos que o presidente realizase na illa, algo ao que se opuñan desde o gobernó corso, partidario de que só ondease a corsa ou, en todo caso, ningunha. Finalmente, o executivo de Simeoni cedeu e a bandeira francesa exhibiuse nos actos.“Tamén teriamos posto a bandeira de calquera outro xefe del estado estranxeiro en visita oficial a Córsega" comentaron os soberanistas.


Borges: 'O Deportivo non sería grande se non fora pola súa afección' | Página Oficial del R.C. Deportivo de La Coruña\nBorges: "O Deportivo non sería grande se non fora pola súa afección"\nCelso Borges, que se uniu esta mañá á xente mariñeira, manifestou aos medios de comunicación na OAD (Oficina de Atención ao Deportivista) que "nos tres anos que levo aquí síntome moi identificado o Club, coa súa historia".\nAos afeccionados branquiazuis, mándalles esta mensaxe: "O Deportivo non sería grande se non fora pola súa afección. É unha maneira moi concreta de estar a axudar ao Club da cidade. Que veñan e que formen parte disto".\nPlantéxase o centrocampista deportivista nesta campaña "mellorar sempre o da temporada pasada. Creo que é posible. Pódese facer. Oxalá podamos vivir unha temporada onde esteamos máis tranquilos e podamos conseguir o noso primeiro obxectivo rápido".\nCre que o Club está a construír un equipo "potente. As incorporacións que chegaron son bastante boas. A xente que levamos acá tempo coñecémonos bastante".\nPrecisamente na súa posición, a de mediocentro, hai unha dura competencia, co concurso de futbolistas como Pedro Mosquera, Guilherme, Valverde...: "Como todos os anos. Paréceme súper saudable, moi bo. O mellor para o Deportivo".\nApunta un dos veteranos no vestiario que "os que levamos aquí un tempo no Club e os que levamos un tempo no fútbol o que podamos achegar con experiencia, distinguindo moito situacións xa de anos pasados, mellor para que se poidan tomar decisións moito máis acertadas. Ese será o noso papel".\nEn canto á capitanía, Celso Borges lembrou que "o decide o míster. Calquera decisión que tome será respectada".\nPreguntado por Fede Valverde, confesou non velo xogar con anterioridade. Por estes días que leva na Coruña, o internacional costarriqueño puido comprobar que "ten moitísimo potencial. Despois pregunteille a idade. Díxome 18 e non mo podía crer. Vén aquí a achegar. É un raparigo que sabe moi ben o que vén facer aquí. É moi traballador e involucrámolo moi ben".


Monte Vivo PO2: un anel verde de protección - Novas - BNG comarca de Pontevedra - BNG - Bloque Nacionalista Galego\nO programa Monte Vivo PO2 busca dignificar o monte, previr incendios forestais e transformar o monte nun recurso sustentábel social e economicamente\nbngpontevedra 15 out. 2019 - 12:11\nEcoloxía Monte Vivo\nO concelleiro adiantou que serán tres as principais liñas de traballo de cara a acadar estes obxectivos:\nSendas forestais e rurais. Esta liña entronca co traballo xa inciado e desenvolvido nos últimos anos, a través dun proxecto guiado polos Plans de Parroquia, co obxectivo de recuperar sendas e camiños para o ocio e o deporte, e que transcorren tanto por espazos públicos como por zonas de titularidade comunal. Alberto Oubiña cualificou esta rede de sendas como “os capilares que atravesan o monte que, de feito, se se ven no plano semellan capilares” e explicou que esta liña de actuación se consumará “co proxecto EDUSI que procura a unión de todas as parroquias na ruta circular intraparroquial”.\nParques Forestais. Neste caso, Oubiña cualificou os Parques Forestais como “as veas”, nas que se contarán os futuros parques da Tomba e da Fracha, que se sumarán ao do Pontillón do Castro. A filosofía neste ámbito é o de crear espazos de lecer ao aire libre alternartivos e diversificar a produción\nAccións en colaboración coas Comunidades de Montes. Esta liña suporía “as arterias do proxecto”, en palabras do concelleiro. Oubiña indicou que as comunidades de montes de Pontevedra traballan diariamente de xeito voluntarioso co obxectivo de mellorar as condicións do monte e de facelo rendible e usable, unha perspectiva que “coincide cos nosos intereses, por iso queremos continuar a traballar con eles para maximizar este obxectivo”. Neste último punto, lembrou que no pasado mandato se iniciara un estudo do monte do que en breve se comezarán a extraer conclusións e accións enfocadas a cumprir os mencionados obxectivos de rendibilidade e sustentabilidade.\nPontevedra como referencia\nAlberto Oubiña indicou que Pontevedra xa leva realizado un importante traballo en materia de loita contra o cambio climático nas últimas dúas décadas e que, neste sentido, xa ten unha posición de referencia ante os retos da emerxencia climática lanzada recentemente. Como exemplo citou a intervención da concelleira de Promoción da Cidade, Anabel Gulías, na Cumbre ‘Healty Streets 2019’ en Glasgow, onde presentou a campaña Efecto PO2.\n“Temos moito traballo realizado pero nunca é suficiente, por iso precisamos traballar na ampliación” afirmou. Indicou que o camiño iniciado con actuacións como a mellora e recuperación de espazos naturais como os dos ríos Rons, Lérez e Gafos ou o Parque Forestal de Verducido, segue avanzando coa posta en marcha deste novo programa, centrado en dar solución á actual problemática do monte. Entre os grandes retos que presenta citou especialmente o caso dos incendios e asegurou que “a tipoloxía dos incendios mudou nos últimos anos polo abandono do rural e o descoido do monte, e agora son máis virulentos, máis rápidos e máis perigosos”. Para afrontar esta situación falou da necesidade imperiosa dunha “política forestal diferente fóra do monocultivo de especies foráneas, de crecemento rápido e de alto risco de incendio”.


Vieiros: Galiza Hoxe - Silleda maniféstase contra a moción de censura\nA mobilización, convocada por Avanza Trasdeza e apoiada polo PSdeG, ten lugar na praza Feira Vella.\nRedacción - 09:50 11/10/2009\nTags: Avanza Trasdeza manifestación Silleda\nPaula Fernández Pena é, até agora, alcaldesa de Silleda\nA plataforma Avanza Trasdeza convocou para este domingo unha manifestación en Silleda para rexeitar a moción de censura que se vai presentar contra a alcaldesa, a socialista Paula Fernández Pena. A concentración, que conta co apoio da dirección do PSdeG, terá lugar ás cinco da tarde na praza Feira Vella.\nCoa convocatoria, a plataforma quere "demostrarlles aos impulsores da moción de censura que o pobo de Silleda non quere que sigan adiante". Ao rematar, farase lectura dun manifesto de rexeitamento da moción.\nO PSdeG de Silleda expresou a súa teoría de que "isto non é máis que un movemento duns poucos para facerse de novo cunha cota de poder que perderon lexitimamente nas eleccións de 2007", a raíz dunhas declaracións do líder do PP local, Xosé Fernández Viéitez. Aínda que nun primeiro momento afirmara que abandonaría a súa acta de concelleiro para facilitar o cambio de goberno, finalmente expresou a súa dúbida de se o faría ou non.\nEsta renuncia de Fernández Viéitez era considerada polos socialistas necesaria para que os dous edís tránsfugas asinaran "unha moción coa persoa contra a que traballaron durante anos", e consideran "inexplicábel que agora formen goberno con el".\nO 'populares' de Silleda e dous antigos edís socialistas poñen en marcha a moción de censura\nFeijoo volve rexeitar, con matices, a moción de censura de Silleda\nRajoy manda parar a moción de censura en Silleda\n"O pacto antitransfuguismo non se conculcaría en Silleda", deféndese o PP\nUnha posíbel moción de censura cobra forza en Silleda\nO PP de Silleda nega a intención de presentar unha moción de censura


Estou interesado en formar parte do Sistema de Contratación Centralizada Estatal, que debo facer?\nSe a túa empresa desenvolve a súa actividade no eido dalgún dos bens ou servizos declarados de contratación centralizada pola Orde 1049/2008 e desexa formar parte do Sistema de Contratación Centralizada Estatal, debes participar na licitación correspondente que convoque a Xunta de Contratación Centralizada. Podes atopar a convocatoria da licitación na Plataforma de Contratación do Sector Público.\nUnha vez celebrado un acordo marco que se atope en vigor, é posible ser incluído como adxudicatario?\nNon, non é posible. A determinación das empresas adxudicatarias realízase a través dun procedemento de licitación suxeito ás disposicións que figuran no texto refundido da Lei de Contratos do Sector Público.\nSon unha empresa adxudicataria dun acordo marco, como podo resultar adxudicataria dun contrato baseado?\nCando o acordo marco se celebre con varios empresarios e todos os termos estean establecidos, non é preciso celebrar unha nova licitación, se así o establece o prego do acordo marco, e será o organismo destinatario da subministración ou servizo quen realizará unha proposta de adxudicación a unha das empresas adxudicatarias do acordo marco atendendo a cales sexan as necesidades concretas que desexa satisfacer e as condicións obxectivas previstas no prego do acordo marco.\nPorén, no caso de que, para a contratación dunha subministración ou un servizo o organismo destinatario convoque unha segunda licitación, se o contrato está suxeito a regulación harmonizada (os chamados coloquialmente “contratos SARA”, con valor estimado igual ou superior ao establecido na letra a, punto 1, dos artigos 21 e 22 da LCSP), débese solicitar oferta a todos os adxudicatarios do lote correspondente do acordo marco.\nCando os contratos a adxudicar non estean suxeitos a regulación harmonizada (os chamados coloquialmente “contratos NO SARA”, con valor estimado inferior ao establecido na letra a, punto 1, dos artigos 21 e 22 da LCSP), o organismo destinatario poderá non invitar á licitación a totalidade das empresas, sempre que, polo menos, solicite ofertas a tres e se xustifique no expediente, a non ser que os pregos reguladores do acordo marco ou as instrucións da súa aplicación indiquen outra cousa.\nOnde se publican as adxudicacións dos acordos baseados?\nPublícanse no Portal de Transparencia e na sección Contratos baseados deste Portal. Esta información actualízase diariamente.\nEstou interesado en formar parte do Sistema de Contratación Centralizada Estatal. Que requisitos debería cumprir?\nCada contratación centralizada que se licita establece os requisitos específicos esixidos nos pregos dos procedementos abertos. Para consultar os requisitos que se solicitaron para os contratos en vigor, accede á ficha de cada contrato.\nEstou interesado en formar parte do Sistema de Contratación Centralizada Estatal. Podería entrar formando UTE con outra empresa? Que pasaría se algunha das empresas da UTE quebra ou non pode seguir ofrecendo o servizo?\nSi, podes presentarte ás licitacións en UTE con outras empresas.\nSe algunha das empresas que conforman a UTE decide non seguir formando parte desta, o resto das empresas da UTE poderán solicitar autorización para realizar a cesión da participación no acordo marco a favor dunha nova UTE que constituirían as restantes empresas ou a favor dunha empresa se só unha delas quixera continuar.\nEn todo caso, deberán seguirse os trámites requiridos para estes casos, como solicitar á Dirección Xeral, para a súa autorización previa e expresa, que o cesionario resultante teña a solvencia requirida inicialmente e que se eleve a cesión a escritura pública.\nNa sección Catálogo deste Portal de Contratación Centralizada amósase o listado de produtos e servizos de contratación centralizada.\nPara consultar os artigos incluídos no catálogo, xunto cos seus detalles e prezos, accede á páxina http://catalogocentralizado.minhafp.es\nComo podería saber cales serán as futuras licitacións en materia centralizada que saian a concurso?\nPodes consultar o Plan de Contratación Anual da Dirección Xeral de Racionalización e Centralización da Contratación, onde se indican os contratos en estudo ou en fase de elaboración.\nPodería subscribirme a algún sistema de alertas?\nEste Portal de Contratación Centralizada ten un sistema de subscrición ás novidades do mesmo, a través de RSS.\nSon unha empresa adxudicataria dun acordo marco. Tería que renovar todos os anos os criterios de solvencia?\nÉ preciso acreditar os requisitos de solvencia económica e financeira e técnica ou profesional (ou de clasificación) para ser adxudicataria nun acordo marco na forma e no momento sinalados nos pregos reguladores. Posteriormente, poderase solicitar a actualización deses datos, así como doutros que sexa necesario en relación co acordo marco de que se trate.\nSon unha empresa adxudicataria dun acordo marco. Como me comunicarán as solicitudes de oferta e adxudicacións dentro do acordo marco?\nOs adxudicatarios reciben as solicitudes de oferta por correo electrónico. As adxudicacións notifícanse a través da aplicación CONECTA-CENTRALIZACIÓN, aínda que tamén se remite un aviso por correo electrónico.\nSon unha empresa adxudicataria dun acordo marco. Como podería actualizar os prezos de catálogo dos meus produtos?\nNos pregos reguladores dos acordos marco en vigor, establécense determinados límites para a actualización de produtos, e particularmente establécese un límite aos incrementos de prezo. É necesario ter en conta que non se trata dun sistema de revisión de prezos, senón que é preciso que as modificacións tecnolóxicas ou doutras características técnicas do produto xustifiquen a variación de prezos e, en todo caso, respecten os límites fixados nos pregos. Por iso, a análise das actualizacións dos produtos baséase nunha nova valoración destes que ten en conta todos os criterios fixados nos pregos, tanto os de carácter técnico como os económicos, motivo polo que é preciso que as melloras técnicas compensen a subida de prezo para que a actualización sexa admitida.\nSon unha empresa adxudicataria dun acordo marco. Podería ofrecer mellores condicións ou mellorar o prezo dos artigos que ofertei inicialmente no acordo marco?\nMellorar as condicións e/ou os prezos non é só unha posibilidade, é unha obriga das adxudicatarios.\nOs pregos dos acordos marco recollen as condicións que se deben cumprir para as actualizacións de características ou prezos dos produtos ou servizos adxudicados.\nPara poder actualizar os prezos ou outras características, sempre en función das cláusulas dos pregos do acordo marco, debes realizar unha solicitude de actualización de produto a través da aplicación CONECTA-CENTRALIZACIÓN.\nSon unha empresa adxudicataria dun acordo marco. Podo cambiar os artigos ofertados inicialmente por outros de características similares?\nNon é posible incluír novos produtos nin entregar un ben distinto do que figura adxudicado no catálogo. Con todo, as empresas adxudicatarias teñen a obrigación de solicitar a actualización dos produtos se as condicións do mercado melloran durante o período de vixencia do acordo marco, sexa por melloras tecnolóxicas ou por baixadas de prezo. Para iso, prevese a posibilidade de solicitar a actualización dos produtos adxudicados, cos requisitos que se teñan sinalado na pregunta 13, pero esta actualización non é automática senón que debe ser autorizada pola DGRCC. Con este procedemento, a intención é velar por que as condicións determinantes da adxudicación do acordo marco sexan respectadas e por que as mellorías nos bens se trasladen ao catálogo para que sexan de aplicación a todos os peticionarios.\nOnde podería consultar a normativa aplicable á contratación centralizada?\nConsulta a sección Normativa deste Portal de Contratación Centralizada.


Tue, 27 Oct 2009, 20:47\nPra ser o numero 1 xa habia que estar inscrito,se tanto tardades en incriviros,sera que non tedes tan bo equipo como dis,por moito que os resultados manden\nAdemais,haberia que pasar o control antidoping,xa que creo que o Irmandiños power da positivo,polo menos para os de verde,e ainda ides perder os podios que lograchedes,acaparadores,eu masi que nada vos quitaria o 1º posto de parellas pra que asi Beauvais e Mincha poidan subir o podio\nPor certo Montxo,contaronme que o teu sobriño ia ben no triatolon pero que tivo mala sorte\nWed, 28 Oct 2009, 19:05\nA verdade e que si, Saleo na auga no posto 23 (e transicion que leva pior), e na bicicleta cando levaba 8 kms, e ia no posto 8, una pedra reventoulle una roda, e ahi finiquitou a aventura\nmala sorte de verdade, pero inda e novo e ten tempo de conseguir grandes cousas\nWed, 28 Oct 2009, 23:01\nXa o podias fichar para os irmandiños!!!!\nWed, 28 Oct 2009, 23:21\nTi tamén estás feito un rapaz. Non tomará do Irmandiños power?\nWed, 28 Oct 2009, 23:31\nPolo menos alguen da familia da o callo,porque aljuns xa se creen galacticos por gañar parellas e equipos,e logo pasa o que pasa,4lc0rcon!!!\nThu, 29 Oct 2009, 7:31\nOño, isto escribichelo ti solsiño ou tiveronte que axudar\nNon me sexas colebra ti tamen, que hai moita envidia cochina neste mundo de nuestro señor.\nE o que andas a argallar das bebidas estimulantes, as de saber que aljun do teu equipo tamen esta implicado, asi que como tire do cordel van cair unos poucos\nThu, 29 Oct 2009, 10:03\nEu creo que ó amigo Montxo ve peligrar o liderato para o ano que ven...\nThu, 29 Oct 2009, 15:17\nPa ano que ven que corra "CRISTO BENDITO", que amin xa me chejou.\nFora coñas, iremos mais de vagar, quero centrarme no Cross, e facer o campeonato galego de pista de veterans, este ano no clube temos un equipaso de veterans, pero non te preocupes que habemos de vernos en aljuna proba, e si non na cadea\nSun, 01 Nov 2009, 10:41\nQueridos compañeiros de equipo:\nParesme moi ben que queirades chegar ás 1000 mensaxes na casa vella pero non debemos descoidar a nova que esta un pouco valeira e deshabitada .\nA primeira carreira da tempada á que eu vou ir será a do S. Martiño con intención de correr a 4´20´´aínda que pode que cambie o obxectivo por outro mais ambicioso se sinto as forzas necesarias nestes días próximos.\nPor certo, que o plan e correr xunto a dous membros de outro equipo que promete dar guerra e que coñece o percorrido como si fose a súa casa .\nSun, 01 Nov 2009, 14:50\nEsta casa a podemso deixar un pouco de lado,xa que Pipe e Montxo xa no la estan amueblando,gracias socios pola mudanza\nSun, 01 Nov 2009, 22:51\nMincha,mandar 2 mensaxes pra facer o 1000 é trampa\nBueno,mudanza definitiva a nova casa\nSun, 01 Nov 2009, 22:54\n...é que estaba "...a huevo"\nSun, 01 Nov 2009, 22:55\nO fin xustificaba os medios\nA verdade é increíble. Non sei o que máis, se o número de mensaxes ou o número de lecturas.\nPD.- Esperemos que non impugnen a marca ao conquerila o 1 de novembro\nSun, 01 Nov 2009, 23:00\nEu creo que o numero de lecturas e incrible,o final medio foro lia o post,porque senon non ai oputra explicacion,e creo que estamso dentro da legalidade,o cricuito 09-10 ainda non empezou,ademais,os puntos de santiago puceronse hoxe,polo que estamos dentro da 08-09\nPobre Cheetos,quedouse coas ganas\nSun, 01 Nov 2009, 23:17


O carralés Manuel Caamaño recollerá este sábado o trofeo de campión galego de karting | Xornal Galicia Norte\nA Federación Galega de Automobilismo celebra a cerimonia de entrega de premios do 2014 este sábado no auditorio municipal de Celanova\nEste sábado, Manuel Caamaño Prado, recollerá o trofeo que o acredita como campión galego 2014 de Karting na categoría benxamín. Este carralés de 5 anos, o corredor máis novo da categoría, empeza a ser unha firme promesa no deporte do motor galego.\nOs seus primeiros pasos no mundo do motor, chegaron con apenas 2 anos de idade, cando subiu por primeira vez a un baby kart (de 35 cm3) e comezou a dar mostras do seu potencial. Aos 3 anos, Manuel probou tamén o mundo das 2 rodas con minimotos de estrada e de Cross (xa de 49 cm3). Pero non foi ata os 4 anos cando (cun Kart de competición CRG de 65 cm3 e velocidades próximas aos 100 km/h) comezou a competir en carreiras oficiais, aínda que sen a posibilidade de participar nas semifinais e finais, nin puntuar nas primeiras carreiras da tempada, debido á súa curta idade.\nXa con 5 anos, Manuel empeza a facer realidade o que levaba apuntando dende pequeno; coa idade mínima para competir, en 2014 comeza a puntuar nas carreiras do campionato oficial co equipo Gara Karting, conseguindo o título de campión galego benxamín ao final da tempada, e unha traballadísima 8ª posición na categoría cría. Ademais, conseguiu tamén o título honorífico de rookie do ano en ambas as dúas categorías.\nOutra das competicións nas que participou este novo piloto, foi a MasKarting Cup, en conseguiuna un meritorio 3º posto absoluto.\nfebrero 6, 2015\tpor xornal norte\tComments are off 1947 visitasen Carral, Concellos, Deportes\nSiguiente: Un total de 25 nenos do Colexio Bayón visitan a Casa Consistorial de Riveira\nAnterior: Belén do Campo reuniuse co representante da Unidade Provincial de Parapléxicos da Coruña para coñecer as necesidades do colectivo


IGNITION 400% DEPÓSITO DE PARTIDO - Códigos de bonificación de casino en liña\nIGNITION 400% DEPOSITO DE PARTIDO\npublicado Outubro 30, 2018 autor Andrew\tComentarios Off en IGNITION 400% DEPOSITO DE MATCH\nStart Casino expandiu a cantidade de maneiras mediante a cal os xogadores poden adquirir importantes recompensas de clubs de xogo cando se almacenan utilizando Bitcoin.\nNo momento no que Ignition Casino propúxose inicialmente en marzo 2016, os xogadores poderían explotar unha recompensa 100% de ata $ 1,000 na súa primeira tenda e día a día 100% volver recompensa ata $ 100. Mentres tanto, o seguinte presidente dos Estados Unidos podería ser un demócrata, Gran Bretaña aínda estaba na Unión Europea e o custo de Bitcoin foi ao redor de $ 400. A partir deste momento, mudouse unha medida considerable. 310% bonus de depósito\nStart Casino multiplicou a estimación da recompensa do club de xogos das principais tendas para os xogadores que subvencionan os seus rexistros con Bitcoin (agora 200% ata 2,000 dólares) e ofrece recompensas sen límites do 25% en todas as tendas de Bitcoin de ata 1,000 dólares, ademais dun club de xogo. recompensa por cada mes ata o 75% da tenda de Bitcoin estima dependente do estado do xogador no programa Ignition Rewards. As recompensas día a día do 100% de recarga aínda son accesibles.\nUnha cousa que non cambiou no ano anterior é que a recompensa do Casino de Ignition mantense como unha das recompensas máis simples do club de xogo para despexar. A necesidade de xogo de 25x a suma da tenda e recompensa é unha das máis mínimas do negocio; e, a pesar de que o requisito previo para xogar foi algo máis difícil debido á recompensa que actualmente ten un 200% de coincidencia nas primeiras tendas, tes un ano e medio para borralo.\nCo obxectivo final de explotar a recompensa do 200% nas primeiras tendas, faga unha liña inicial para a páxina de empregados e almacene ata o que tamén se podería chamar 1,000 dólares en Bitcoin utilizando o código de recompensa Ignition Casino "IGBITCOIN200". A suma da recompensa acreditarase ao seu rexistro ao instante e, pouco despois, chegou o momento de investigar a extensa variedade de aperturas, diversións de mesa e aperturas de video póker no Ignition Casino.\nComezar BONUS RETARDO BITCOIN RELOAD\nComeza Recompensas Cada vez que aposte 1.00 $ en aperturas ou 4.00 $ noutras diversións de clubs de xogo, obtés un Punto de Recompensa. Se tes máis de 2,000 puntos de recompensa dentro de varios meses, estás cualificado dun mes a 35% de recompensa nas tendas de recarga de Bitcoin de ata 1,000 dólares. A taxa de recompensa ascende á metade unha vez que reuniches máis de 100,000 puntos de recompensa durante varios meses e un 75% se tes a benvida a unirte ao "Jewel Club". $ 3160 Sen Casino de depósito de bonos\nHai moitas vantaxes distintas accesibles para reunir Ignition Casino Reward Points. Por cada dez reuniches obteñas un boleto por un mes de mes gratis atraendo con premios de diñeiro de $ 2,500. Tamén podes obter ata un 25% de reembolso nas desgracias semana tras semana (no caso de que teña algún) e recompensas de chips gratuítos de un mes a outro nalgún lugar no rango de $ 50 e $ 300 confiando no teu estado de Rewards Club .\nSemana a semana BOOST RELOAD BONUS\nSemana a semana Boost Reload BonusesCon correlación coas recompensas do club de xogo fixeron referencia a máis, as recompensas de recarga Weekly Boost parecen ser moi pouco en exame, aínda que non están por ningunha parte da imaxinación. Todos os días volves cargar o teu rexistro con Bitcoin ou fiat en efectivo, estarás habilitado para o caso unha recompensa de 100% ata $ 100 déronche facer unha tenda nos últimos 90 días.\nOs códigos adicionais desta oferta cambian de semana en semana e son visibles na área "Os meus bonos" do produto. As necesidades de xogo están tamén suxeitas a cambios e aparecerán xunto a cada código de recompensa. Se non ten demasiados problemas, tome nota de que os "compromisos de apostas" tanto para as recompensas de Ignition Reward como para as recompensas Weekly Boost son as máis baixas dos dous esquemas distribuídos anteriormente.\nVisite IGNITION CASINO Hoxe e desbloquee a acción\nNo caso de que aprezas xogar no club en liña e tes Bitcoin, non hai mellor lugar para contribuír un par de horas do teu tempo que en Ignition Casino. As recompensas de tendas significativas son confirmadas por un brillante alcance de diversións que se facilita na programación de primeira categoría e que pode xogar sen nada antes de utilizar as súas auténticas reservas de efectivo. Para descubrir máis sobre as portas abertas no Ignition Casino, lea a nosa enquisa de Ignition Casino, ou diríxese directamente ao sitio e abra a actividade hoxe.\n45 xoga gratis bonos de casino no Casino Platin\n40 non engade bonos de casino no Casino de Heroes\n115 non engade bonos de depósito no LVbet Casino\n145 gratuíto sen bonos de depósito no ToteSport Casino\n70 gira gratis bonos de casino no Harrys Bingo Casino\n90 gratuíto sen bonos de depósito no Slot Matic Casino\n155 sen bonos de depósito en Vegas Spins Casino\n30 gratuíto sen bonos de depósito no 2WinBet Casino\n160 xira gratis casino no señor Mobi Casino\n100 obtén bonos gratuítos no Casino Tropez\n25 gira gratis bonos de casino no LSbet Casino\n115 obtén bonos gratuítos no Norges Automaten Casino\n170 lanza bonos gratuítos no Dhoze Casino\n115 xoga bonos gratuítos no Kudos Casino\n80 gratuíto sen bonos de depósito no Casino Slot Casino\n20 gira gratis bonos de casino no Hey Casino\n50 xoga bonos gratuítos no Apollo Slots Casino\n80 non ten bonos de depósito no AC Casino\n85 gira gratis bonos de casino no King Solomons Casino\n125 sen bonos de depósito en Maria Casino\n30 xira libre no Pokies Casino\n140 gira gratis bonos de casino no Energy Casino\n75 gratuíto sen bonos de Casino de depósito no MondoFortuna Casino\n145 gira gratis bonos de casino no Casino BingoSKY\n1 Comezar BONUS RETARDO BITCOIN RELOAD\n2 Semana a semana BOOST RELOAD BONUS\n3 VISITA IGNITION CASINO AVISO E DESBLOITE A ACCIÓN\n4 Top 10 Mellor Europa Casino Online 2021:\n5 Top 10 Mellor EUA Casino Online 2021:\n6 Código de bonificación do Casino:


Regatistas, organización e prensa internacional saborean a riqueza gastronómica da Ría da Estrela | A Ría da Estrela\nGran degustación de mexillón da Ría de Muros-Noia no village da Solitaire Urgo Le Figaro.\nXornada de descanso con ampla actividade nos pantaláns preparando os veleiros para a próxima etapa.\nO village da regata A Solitaire Urgo Le Figaro, situado nas instalacións do Real Club Náutico Portosín, converteuse esta tarde en epicentro gastronómico da Ría de Muros-Noia onde os cinco concellos da ARD (Asociación Rural de Desenvolvemento) organizaron unha degustación de mexillón.\nCultivado na Ría da Estrela e cunha calidade suprema.\nRegatistas, prensa internacional e organización encomiaron o seu exquisito sabor e textura, sendo un gran descubrimento gastronómico. Este xoves foi unha xornada dedicada ao descanso e á posta a piques dos veleiros, con ampla actividade nos pantaláns, preparándose para a próxima saída de etapa, na que a terceira singradura levará á frota da mítica regata desde a Ría de Muros-Noia ata Saint Gilles Croix de Vie, poboación situada na rexión dos Países do Loira franceses.\nA ARD Muros-Noia (Lousame, Noia, Outes, Muros e Porto do Son) prepara para este venres dous actos principais cos regatistas da regata. Ás 11 da mañá un autobús trasladaraos ata a capital galega, visitando Santiago Compostela cunha foto oficial diante da Catedral.\nA segunda acción producirase a última hora da tarde, sendo as instalacións do Real Club Náutico escenario da entrega de premios da segunda etapa da que a Ría de Muros-Noia foi o seu destino, coa presenza confirmada dos Alcaldes e Alcaldesas dos cinco concellos, así como da Conselleira de Mar da Xunta de Galicia, Rosa Quintana.\nRegatistas, prensa, organización e acompañantes están permanentemente informados sobre a contorna da xeografía da Ría dá Estrela grazas ao posto de información montando na carpa principal pola ARD.


Concurso fotográfico da Galipedia | Mancomún\nA Galipedia lanzou un concurso fotográfico para recopilar imaxes libres para ilustrar os artigos das parroquias galegas.\nCon este nome chamativo e coa intención de que todas as parroquias de Galicia teñan polo menos unha imaxe en Wikimedia Commons, para poder utilizar estas fotos nos artigos das parroquias na enciclopedia libre da Galipedia, convocan este concurso fotográfico de lugares da nosa xeografía.\nCando empezou o concurso inda quedaban 700 artigos de parroquias sen imaxe.\nAs imaxes que se procuran son de tódolos tipos: castros, petróglifos, torres, igrexas, mosteiros, pazos, ríos, regatos, lagoas, fontes, serras, montes, outeiros, fragas, carballeiras, árbores senlleiras, festas, romarías, feiras…, todos os elementos agochados, ou non, das nosas parroquias son de interese para os seus artigos.\nO prazo de presentación das fotos comeza o 1 de xullo e remata o 31 de outubro. Durante o mes de novembro escolleranse as fotos gañadoras.\nAs imaxes deben ter unha licenza libre compatible coa da Galipedia, é dicir, debe permitir o uso comercial e as obras derivadas.\nAs fotos deben de ser dunha parroquia que non teña ningunha imaxe no seu artigo no momento de comezar o concurso.\nAs imaxes deberán publicarse coa maior calidade e resolución posible. Esíxese un mínimo de 2 Mpx (tamaño orientativo de 2 Mpx: 1920×1080), as fotos con menor resolución non participarán no concurso.\nPodemos consultar tódolos detalles en:\nNesta páxina tamén podemos acceder ás listaxes de artigos de parroquias que están pendentes de ilustrar, todas elas nas provincias de Lugo e Ourense xa que as provincias de Coruña e Pontevedra xa teñen todas algunha imaxe. Nesa páxina están dispoñíbeis tamén as ligazóns ás listas de parroquias sen foto coas súas coordenadas para facilitar a súa localización.\nImaxe da portada e 03\nWiki Loves Parroquias.svg by Elisardojm CC BY-SA 4.0\nWikipedia-logo-v2-gl.svg by Wikimedia Foundation file:Wiki Loves Parroquias.svg by Elisardojm file:O Belelle no Roxal.JPG by gl:user:PepedoCouto File:Xigante do Monte Pindo.jpg by Noel Feans file:3639-Cruceiro de Barizo en Malpica.jpg by https://www.flickr.com/photos/jlcernadas/12592536325/ Derivative work by Elisardojm – file:Wikipedia-logo-v2-gl.svg file:Wiki Loves Parroquias.svg file:O Belelle no Roxal.JPG File:Xigante do Monte Pindo.jpg file:3639-Cruceiro de Barizo en Malpica.jpg


Actividades formativas nos hortos do paseo do Río Rato - LUGOXA\nActividades formativas nos hortos do paseo do Río Rato\nA Deputación de Lugo continúa coas actividades formativas nos hortos urbanos do Paseo do Río Rato. Estes cursos, que se celebran os xoves pola tarde dende o pasado mes de abril, teñen como obxecto asegurar o bo mantemento destes espazos ao tempo que se ofrece aos titulares das parcelas unha actividade de lecer que fomenta o interese pola agricultura ecolóxica e o coidado do medio ambiente.\nTrátase de charlas de formación e demostracións, dirixidas aos usuarios e usuarias destes terreos, que se realizarán todos os xoves de maio a partir das 17.30 horas. As persoas e entidades interesadas poderán obter información na caseta do Paseo do Rato.\nEste xoves arrancou a formación do mes de maio onde os asistentes se formaron no control preventivo ecolóxico de pragas e a demostración de uso dalgúns destes métodos. Na vindeira semana, o día 13 de maio, haberá unha demostración de semillados e transplantes; o día 20 farase un control de herbas invasoras das hortas e unha demostración de prácticas preventivas e o 27 de maio haberá unha formación de hortas ecolóxicas.\nNo mes de abril, comezaron co curso A Terra de Labranza e Cultivos, onde se fixo unha demostración do uso das ferramentas, continuou coa formación en fertilización orgánica e o coñecemento de que plantar nesta época.


O goberno local comeza os traballos para estabilizar o único que muro que queda da Casa Gótica e inicia a tramitación para contratar o proxecto técnico para levantar a estrutura da vivenda - Novas Betanzos\nInicio Infraestructuras O goberno local comeza os traballos para estabilizar o único que muro...\nO goberno local comeza os traballos para estabilizar o único que muro que queda da Casa Gótica e inicia a tramitación para contratar o proxecto técnico para levantar a estrutura da vivenda\nO Concello iniciou, de forma subsidiaria, os traballos de estabilización da fachada lateral do número 5 da rúa da Cerca, a coñecida como Casa Gótica. A decisión foi tomada polo goberno local ante o risco de esboroamento de cara á vía pública do muro situado na parte dereita da leira, como se desprendía no informe técnico emitido polos servizos municipais. A actuación será subsidiaria con todos os gastos, danos e perdas por conta da propiedade en conformidade co disposto na Lei do solo de Galicia.\nIniciado o expediente, o Concello encargou un proxecto técnico de estabilización da fachada lateral da Casa Gótica. O valor estimado das obras ascende a case 22 000 euros. A empresa adxudicataria dos traballos renunciou a estes polo que o Concello, dada a urxencia da realización das obras, consultou con outra empresa construtora que aceptou os traballos. A contratación e posterior renuncia atrasou o inicio das actuacións, contra a vontade do propio Concello que agardaba executar as obras a finais do pasado ano.\nNeste sentido, anunciou que o goberno local iniciou os trámites para a contratación do proxecto técnico “para levantar a estrutura da casa. A partir de aí buscarase a maneira de levalo a cabo, mais ese ten que ser o primeiro paso, dispor dun proxecto técnico que comprenda levantar a estrutura da vivenda”.\nArtigo anteriorO Concello de Betanzos abriu as instalacións do centro social da terceira idade da praza García Naveira\nSeguinte artigoMedidas adoptadas polo Concello de Betanzos como consecuencia da situación xerada polo Coronavirus


Apple lanzou en exclusiva o videoclip 'Who Cares' de Paul McCartney | Novidades do iPhone\nApple lanzou en exclusiva o videoclip "Who Cares" de Paul McCartney\nmazá É unha empresa de produtos tecnolóxicos, si. Pero tamén se trata de servizos, e estes son servizos aos que debe gran parte da súa fama, especialmente por todo o compromiso que tomaron coa música ao longo da súa historia. Só temos que volver ao lanzamento do iPod para comprender os cambios que fixeron desde Cupertino na música dixital ...\nApple volveu apostar pola música a finais de 2018 e non fixo nin máis nin menos co que formaba parte dun dos grupos máis importantes da música: Paul McCartney, que lanzou o sinxelo Who Cares cun bo videoclip contra o bulling. Videoclip que por certo foi exclusivamente Apple durante os primeiros días en Apple Music. Despois do salto falarémosche do lanzamento do novo Paul McCartney en Apple Music.\nSi, como podes ver a exclusividade xa non é só Apple Music, o videoclip A quen lle importa xa está en Vevo, a plataforma de música asociada de YouTube. Un videoclip, A quen lle importa, iso funciona como unha oda contra o abuso. Para iso o lendario Beatle, Paul McCartney, uniuse nin máis nin menos coa actriz de moda, Emma Stone. Isto é o que di Paul McCartney sobre o obxectivo da canción:\nEspero que se hai un neno que é intimidado e escoita a miña canción, terán esperanza e terán coraxe para loitar contra a súa situación. É hora de que te levantes, rías e saias da túa mala situación.\nUnha nova cota de Apple no que se reuniron con estrelas musicais. Por suposto, facémonos a pregunta unha vez máis: agora que estamos en 2019, Será o ano no que vexamos un novo servizo de transmisión de vídeo de Apple? Non o sabemos, pero podo dicirche que seguramente temos un ano emocionante por diante. Veremos con que nos sorprenden os mozos de Cupertino ...\nCamiño completo ao artigo: Novidades do iPhone » Produtos de Apple » Apple Music » Apple lanzou en exclusiva o videoclip "Who Cares" de Paul McCartney\nApple retira as súas accións en bolsa antes de anunciar unha redución das súas expectativas financeiras\nAs dúbidas sobre o AirPower non se disipan


Galicia é a segunda comunidade que máis emprega a administración electrónica - ✅ El Diario de Arteixo | Noticias y Entrevistas de actualidad\nOs datos do Instituto Nacional de Estatística (INE) sobre equipamento e uso das TIC nos fogares en 2013 sitúan a Galicia no segundo posto do ranking de Comunidades Autónomas no emprego dos servizos da e Administración durante os últimos doce meses.\nA Comunidade sube un posto respecto a 2012 na interacción coas Administracións Públicas a través de Internet para obter información e descargar formularios, sendo só superada pola Comunidade de Madrid.\nSegundo os datos do INE, un 61,5% dos internautas galegos obtivo información de páxinas web da Administración (5,5 puntos máis que a media estatal), un 43,1% descargou formularios oficiais (3,5 puntos máis que a media estatal) e un 33,6% enviou formularios cumprimentados a través de Internet (1,7 puntos máis que a media estatal).\nDesde a Xunta de Galicia estase a impulsar o uso da Administración electrónica a través das medidas do Plan de Modernización da Administración autonómica. Un dos fitos do Plan foi a posta en marcha en 2011 da sede electrónica, a ferramenta para a xestión telemática de cidadáns e empresas.\nNos primeiros nove meses do ano presentáronse máis de 11.000 procedementos online a través de https://sede.xunta.es. A sede ten dispoñibles preto de seiscentos procedementos e no que vai de ano recibiu máis de 200.000 visitas, case o dobre das realizadas en todo o 2012. O pasado mes de setembro o número de presentacións electrónicas creceu significativamente respecto ao mesmo período do ano anterior, pasando de 143 a 3.074.\nSimplificación da tramitación\nPara aumentar o emprego da sede entre cidadáns e empresas a Xunta simplificará a xestión telemática facilitando o uso de claves concertadas para acceder á sede electrónica. É unha das medidas recollidas no protocolo de identificación e sinatura electrónicas da Administración xeral e do sector público autonómico de Galicia, aprobado recentemente no Consello do Goberno galego. Coa posta en marcha desta medida, que se prevé que estea operativa en 2014, a Xunta habilita un novo mecanismo de acceso a Administración electrónica para evitar que as persoas menos familiarizadas co emprego das novas tecnoloxías queden excluídas dos servizos electrónicos.\nPara ser usuario deste sistema só será necesario darse de alta no servizo, verificando a súa identidade nas oficinas de rexistro habilitadas ou ben a través da sede electrónica.\nUnha vez verificada a súa identidade, o usuario recibirá no seu móbil unha clave de acceso, que empregará xunto co seu NIF para acceder á sede electrónica. Este mecanismo será transversal a toda a Administración xeral e o sector público de Galicia permitindo aos cidadáns dispoñer dun único usuario e contrasinal con independencia da consellería ou entidade coa que se relacione.\nDeste xeito cada vez que queira realizar unha xestión, introducirá a clave de acceso e o NIF na sede electrónica e recibirá automáticamente no seu móbil un código de sinatura dun só uso e válido durante 24 horas para realizar o trámite. Este sistema aplicarase a determinados procedementos.\n– See more at: http://www.eldiariodealaracha.es/galicia-e-segunda-comunidade-que-mais-emprega-administracion-electronica/#sthash.UjZSLtJ4.dpuf\nMáis de 31.000 galegos acceden á formación dixital gratuita nas aulas do CeMIT


- O cónxuxe/parella de feito ten que darse de alta ou recuperar contrasinal (no caso de xa estar dado de alta) como persoas externas (https://udcxest.udc.gal/xest/login/realm/index.xhtml). Unha vez que entre na ficha (o usuario é o correo electrónico), ten que solicitar a inclusión no colectivo FAMILIARES. Para isto, ten que premar na opción: "Nova alta en colectivo especial". Solicitaráselle achegar unha copia do libro de familia ou da Certificación da Inscrición no Rexistro de Parellas de Feito.\n- No caso dos/as fillos/as é o/a pai/nai/titor/a quen ten que dalos de alta dende o seu usuario premendo na opción "usuarios tutelados". Tamén terán que achegar copia do libro de familia.\nPilates é un conxunto de exercicios cuxa finalidade é exercitar o corpo e a mente mediante unha práctica que combina as tradicións oriental e occidental. Pretende mellorar a condición física, aumentar a propia capacidade de control e concentración. Trátase dun método que pretende reforzar a musculatura e aumentar tanto o control como a forza muscular, así como a flexibilidade, mediante un abano de exercicios baseados en diferentes posturas e a súa combinación.\nUso Libre Pista Atletismo\nDende o luns 1 de xuño, o Estadio Universitario de Elviña reabrirá as súas portas seguindo o protocolo deseñado, que ten como obxectivo informar aos usuarios da Pista de Atletismo de Elviña das recomendación de normas para limitar ao máximo as posibilidades de infección por COVID-19, tomando en consideración os factores de risco coñecidos ata o momento.\nEste protocolo é de obrigado cumprimento por parte dos deportistas que queiran facer uso das instalacións da pista de atletismo do Estadio de Elviña e será plenamente vinculante, sen prexuízo das normas que se publique por parte da autoridade competente durante o transcurso da pandemia.\nQuén poderá facer uso da instalación?\nAtletas federados dos clubs do concello da Coruña que xustifiquen ante os/as responsables da Concellaría de Deportes do Concello da Coruña a necesidade de adestramento en pista.\nMembros da comunidade universitaria con Abono Deporte vixente (logo de facer a reserva correspondente).\nHorarios e quendas\nDías de uso: de luns a venres.\nHorario: de luns a venres, de 08:45 h a 20:45 h (horario reducido de verán a partir do 1 de xuño)\nAgosto: de luns a venres, de 08:45 h a 14:45 h\nEstableceranse quendas de adestramento, que serán notificadas ás persoas interesadas.\nDuración máxima de 2 horas e 15 minutos/quenda. (15 minutos de peche entre as quendas de uso)\nConsulta aquí a normativa completa.\nUso Libre Tenis\nA partir do luns 8 de xuño, a instalación da pista de tenis do campus de Elviña reabre as súas portas. Para poder facer uso delas con total garantía, deseñouse un protocolo con recomendación e normas para limitar ao máximo as posibilidades de infección por Covid-19, tomando en consideración os factores de risco coñecidos ata o momento.\nEste protocolo é de obrigado cumprimento por parte das/os deportistas que queiran facer uso da instalación da pista de tenis e será plenamente vinculante, sen prexuízo das normas que se publiquen por parte da autoridade competente durante o transcurso da pandemia.\nEn todo caso, o cumprimento deste protocolo corresponderá aos/ás deportistas cando a usen baixo a súa exclusiva responsabilidade.\nMembros da comunidade universitaria e familiares con Abono Deporte vixente (logo de facer a reserva correspondente).\nde luns a venres de 09:30 h a 20:30 h (horario reducido de verán)\nno mes de agosto, de luns a venres, de 09:30 h a 14:30 h\nQuendas e capacidade\nestableceranse franxas horarias de 1 hora (máximo 2 horas de uso) que poderán ser modificadas en función das necesidades de limpeza e desinfección das instalacións.\nestablécese unha capacidade máxima en pista de 4 usuarios\nModalidades: permítese a modalidade individual 1:1 e a de dobres 2:2\nO acceso á pista de tenis será a través da conserxaría do Pavillón de Deportes\nConsulta aquí o documento completo da normativa, de obrigado coñecemento.\nProcedemento previo ao acceso á instalación para as persoas dunha reserva\nGuía para a modificación ou anulación da sesión de uso libre


A cultura galega volve do exilio: Castelao\nEn Galicia algúns dos militares tardaron en sumarse ó golpe militar contra o Goberno da República ata comezos de xullo de 1936. Unha vez que decidiron impoñerse coa forza das armas contra a democracia foron infrutuosos os esforzos da cidadanía na defensa da legalidade republicana. Galicia vai quedar totalmente illada do territorio republicano, agás con Asturias que resistía (de momento) e era arriscado fuxir desa trampa fose por terra ata o autoritario Portugal e colaborador cos golpistas ou fose evadíndose polos camiños do mar. Amais nesta cativa retagarda non houbo guerra e os asasinatos e a represión executada desde o poder foron excesivos de máis pero intencionados desde o principio para impoñer o medo e a adhesión. Galicia entrou no horror, na extorsión e na posguerra á vez.\nphoto_camera Castelao en Montevideo, en abril de 1943.\nUnha Galicia republicana, progresista e proautonomista estaba pendente do trámite parlamentario obrigado para que o Parlamento lle outorgase, despois das vacacións de verán dos deputados, o…\nCastelao exilio A cultura galega volve do exilio


Sánchez presenta un plan de saúde mental dotado con cen millóns de euros | Noticias de Galicia | CRTVG\nSánchez presenta un plan de saúde mental dotado con cen millóns de euros\nPublicado o 09/10/2021 14:34\n• Aumentan os trastornos por depresión e ansiedade tras a pandemia\nA pandemia da covid-19 está en fase declinante, pero deixa problemas de calado como o empeoramento da saúde psíquica da cidadanía. Esa é a idea que transmitiu hoxe Pedro Sánchez desde A Moncloa no Día Internacional da Saúde Mental.\nExplicou que, por exemplo, a depresión vai ligada á desigualdade social porque afecta tres veces máis as persoas en paro, e que é o momento de poñer en marcha un plan de acción neste ámbito. "Vai contar cunha dotación económica de 100 millóns de euros por parte do Goberno de España, con accións concretas que van ser sempre, sempre, sempre froito do consenso do comité institucional e referendadas loxicamente polo Consello Interterritorial, onde están representadas todas as comunidades autónomas", asegurou.\nO presidente do Goberno indicou que ese plan, denominado Saúde Mental e covid-19, inclúe unha mellora na atención hospitalaria e primaria, a creación dun teléfono para a prevención do suicidio con funcionamento permanente e o impulso á formación especializada. Esta útima foi unha das novidades relevantes do acto.\n"Quero anunciarlles que na próxima convocatoria o que imos facer é incorporar a especialidade de Psiquiatría Infantil e Adolescente, como dicía antes a ministra, á formación sanitaria especializada", dixo Sánchez.\nNo acto, varios participantes explicaron os seus problemas relacionados coa saúde mental nun intento de visibilizar o problema e superar os estigmas que leva aparellados. Entre eles, estivo o xornalista galego Anxo Lugilde, que relatou aspectos da súa loita contra a depresión ao longo de trinta anos.\nImplicados seis vehículos nun aparatoso accidente en Cambados\nDous dos mellores xogadores da ACB confrontan os seus números no duelo entre Unicaja e Breogán


Os vermes tamén se enamoran. Iso é o nos di Uxía Comesaña, de 5º de EP, no seu poema "Gusanito". Trátase dun vermiño que non acaba de atopar o seu lugar no mundo pero aínda así "desperta enamorado"...\nComentarios (4) - Sección: Club de escritores/as - Publicado o 09-02-2008 11:15\nAquí tendes outra mostra dos estupend@s escritores que temos no cole. Nesta ocasión Uxía Davila, de 5º de EP, é a autora desta poesía chea de musicalidade que nos suxire a ledicia e a diversión pero... ¡Estreliña, non te aburras!!\nComentarios (6) - Sección: Club de escritores/as - Publicado o 07-02-2008 22:10\nO AÑO PITAÑO... (X. M. Álvarez Blázquez)\nPoema de X. M. Álvarez Blázquez recollido na obra "Roseira do teu mencer"\nVídeo ROMANCE DO PESCADOR PELERIÑO\nComentarios (2) - Sección: Letras Galegas - Publicado o 07-02-2008 20:55\nO profesorado do Centro vimos observando que co nacemento deste blogue desvelouse no alumnado, e especialmente en 5º de EP, unha canteira de escritores e escritoras que "de motu propio" se lanzaron á aventura de idear as súas propias historias, facendo un alarde de imaxinación, creatividade e orixinalidade. Realizan titánicos esforzos por non poñer faltas de ortografía, preocúpanse por unha coidada presentación dos traballos e aceptan de bo grao as suxerencias de profes e compañeir@s para mellorar o resultado. Ben é certo que esperan con ilusión e impaciencia ver o seu traballo publicado neste Blogue e, sobre todo, os comentarios que provocan noutras persoas, pero cremos que se trata dun interese lexítimo, propio de calquera escritor/a, xa que tod@s eles escriben para que os lean.\nAínda non podemos facer valoracións definitivas pero pensamos que un dos obxectivos que pretendíamos dende a Biblioteca, fomentar a creación escrita utilizando o Blogue como elemento motivador, está a dar os primeiros froitos: xa temos imaxinativ@s narradores/as, brillantes ilustradores/as e inspirad@s poetas...\nQUE MÁIS SE PODE PEDIR??\nComentarios (2) - Sección: Biblioteca - Publicado o 07-02-2008 17:32\nVanesa García Rodríguez, de 5º de EP, escribiu esta preciosa poesía que fala de felices soños, dos soños felices aos que teñen dereito tódol@s nen@s do mundo.\nGracias, Vanesa, por poñerlle á vida a música e as cores da poesía...\nComentarios (10) - Sección: Club de escritores/as - Publicado o 06-02-2008 17:51\nUnidade Didáctica: X. M. Álvarez Blázquez\nA AELG (Asociación de escritores en Lingua Galega) facilítanos unha Unidade Didáctica sobre X. M. ÁLVAREZ BLÁZQUEZ elaborada por Mercedes Queixas. Esta U. D. recolle propostas de traballo para Educación Infantil e para os tres Ciclos da Educación Primaria. Nas últimas páxinas aparece unha escolma de textos para traballar na ESO e no Bacharelato.\nPreme en "open publication" para abrir unha ventana nova co documento ampliado (podes agrandalo máis se, a continuación, premes no "zoom")\nMÁIS RECURSOS LETRAS GALEGAS\nComentarios (0) - Sección: Letras Galegas - Publicado o 06-02-2008 12:16\nX. M. ÁLVAREZ BLÁZQUEZ: O merlo poeta\nPoema pertencente á obra "Roseira do teu mencer" de X. M. Álvarez Blázquez, adicado á súa filla Colorín.\nComentarios (1) - Sección: Letras Galegas - Publicado o 04-02-2008 14:22\n¿Que cousa cousiña é\nque canto máis grande sexa\nComentarios (19) - Sección: Adiviñas - Ditos e Refráns - Publicado o 03-02-2008 01:27


Revisión como estaba o 28 de xaneiro de 2018 ás 20:35\nRevisión como estaba o 1 de abril de 2017 ás 12:18 (editar)\nRevisión como estaba o 28 de xaneiro de 2018 ás 20:35 (editar) (desfacer)\n<small>(L.) Schübl. & G. Martens</small><ref name="grin">Ref. GRIN</ref>\n'''''Brassica oleracea gongylodes''''', ou '''col ravo''', é unha [[planta]] da familia das crucíferas. Denominada no norte de [[Europa]] moi frecuentemente como '''''Kohlrabi''''' (xerm. ''kohl'' + ''rabí''). É unha [[Nomenclatura trinomial|variedade]] de [[col]] con gran parte á inchume que posúe a súa carne, de forma case esférica (xocosamente comparada co [[Programa Sputnik|Sputnik]] pola súa similitude na forma).\nO ''Kohlrabi'' foi creado por [[selección artificial]] para ser unha planta de crecemento de tipo [[meristema]], a súa orixe na natureza é un cruzamento da planta salvaxe da col silvestre e o ravo branco salvaxe.\nTrátase dunha planta con grandes capacidades de cultivo de carácter bienal. Acompaña facilmente aos cultivos de [[cebola]]s, florece desde os meses de maio a agosto e posúe unhas flores hermafroditas. A parte comestible da planta é unha especie de bulbo (en realidade é unha especie de talo inmaturo engrosado, a versión madura é de textura madeira) en forma esférica cos troncos saíndo de forma ostensible, o tamaño da parte comestible adoita ser de 5  cm de diámetro, aínda que é variable, podendo chegar diámetros máis grandes, denominados superschmeltz/xigante (todas elas adoitan ter calidade para ser comestible). A cor pode oscilar desde o verde claro (máis habitual), até o violeta (a cor violeta é superficial, no seu interior adoita ter unha carne amarela). Os talos adoitan chegar a crecer de 3 a 5 dm de longo cunha folla ampla (comestible, pero que a miúdo se refuga).\nO principal uso da planta é culinario, adoita atoparse con relativa facilidade nas verdulerías e nas cociñas de Alemaña, Austria e de Suíza. Aínda que en menor medida pode verse en Países Baixos e Suecia. Sexa como sexa, por regra xeral adóitase cortar en dados alargados dun centímetro de grosor e é un ingrediente que forma parte das [[sopa]]s ou das ensaladas tras ser cocido (non máis dun cuarto de hora).\n=== Alimentos que se combinan con ''Brassica oleracea gongylodes'' ===\nExisten algúns alimentos que se poden combinar con ''Brassica oleracea gongylodes'' para elaborar [[Sopa|sopassopa]]s, salsas ou ensaladas.\n==== Bos "veciños" ====\nTraído desde "https://gl.wikipedia.org/wiki/Especial:MobileDiff/4632478"


Tags bng - Bloque Nacionalista Galego de Redondela - BNG - Bloque Nacionalista Galego\nO “BNG” solicita información sobre os fedores procedentes de AUCOSA.\nDurante unha semana do mes de xaneiro, as parroquias de Trasmañó e Chapela, padeceron os intensos cheiros desta empresa produtora de fariñas a partires de sobras de peixe, ubicada na beiramar de Cabanas. “As queixas de veciños e veciñas, referíanse a varios días, que mesmo lles impediron a abrir as fiestras”, segundo o voceiro municipal do BNG, Xoán Carlos González.\nO BNG, non vai colaborar na campaña eleitoral de Javier Bas.\nSegundo o edil nacionalista Xoan Carlos González, “ao alcalde únicamente lle interesa marcar a axenda ata as municipais, desviando a atención ante a súa incapacidade para gobernar en Redondela.\nXoán Carlos González, responsabiliza ao alcalde de Redondela, da desaparición do Redondela en Curto.\nA nova recollida en diversos medios de comunicación sobre a desaparición do evento cinematográfico, supón para o voceiro do BNG, “unha nova mostra da obstaculización que Javier Bas e o seu grupo supoñen para a dinámica cultural de Redondela”.\nO goberno de Javier Bas, recoñece a “despreocupación” por servizos sociais.\nNo 2005 iniciáronse as obras de construción de varios edificios no solar da antiga fábrica de Regojo, co compromiso de cesión dun espazo para as oficinas do CIM e Servizos Sociais. Hoxe en día soamente se levaron a cabo dous, mais mantívose o acordo polo cal o Concello dispuña dun local de 300 m2, xa dende decembro de 2017.\nOs traballadores e traballadoras do Concello deRedondela teñen dereito a cobrar as horas extra.\nEntre un dos acordos debatidos no Pleno Extraordinario de decembro recollíase a proposta de remuneración de horas extraordinarias do mes de decembro a funcionari@s (gratificacións), por un montante de 2.896,35€.\nSegundo o BNG, o goberno de Javier Bas “chantaxea” cos Servizos Sociais\nO voceiro municipal, Xoán Carlos González, afirma que “se priorizan proxectos con máis rédito electoral”. Dende hai un ano que o Concello dispón dun local de 300 m2, cun anteproxecto, e un orzamento de arredor de 200.000€, do que ninguén sabe.\nAnte unha modificación do IBI caprichosa, o BNG actúa con responsabilidade.\nUnicamente Enrique Fojo apoiou a Xoán Carlos González na defensa da reclamación do BNG que pretendía o aumento da recadación, de 281.000 a uns 330.000€ por contribucións especiais: AUDASA, AENA, empresas nos terreos competenza da Autoridade Portuaria de Vigo. O escrito asinado polo responsábel local nacionalista, Anxo Lusquiños, “daba cordura á modificación caprichosa imposta polo goberno municipal de Redondela”.\nO BNG, congratúlase do nomeamento de Diego San José, Fillo Adoptivo de Redondela.\nDende a organización nacionalista, consideran o proceso “dun exemplo de como terían que facerse este tipo de distincións”.\nO BNG ve inxustificábel catro meses sen psicóloga no Centro de Información á Muller.\nDende que no mes de xullo no que a titular da praza sufrira un accidente, o servizo de apoio psicolóxico do CIM, carece de atención profesional.\nSobre o fin do conflicto co transporte escolar do alumnado do IES Mendiño\nLogo de dous meses de protestas e xuntanzas que concluíron cunha reunión das familias afectadas co servizo de inspección, púxose fin a un conflito que empezou coa negativa do uso do transporte o alumnado de bacharelato e que descubriu todo unha chea de irregularidades por parte dunha das empresas encargadas do mesmo.


Erros internos en Ubuntu 12.04 | O meu Ubuntinho\nXuño 7th, 2012 Denís Bermúdez Delgado Onte comentábanos @iagovarela a través do Twitter, que desde hai uns días Ubuntu lle dicía que o sistema experimentara un erro interno. Esto non é unha cuestión aillada xa que a nós tamén nos pasara e buscando pola rede vése que é moita á xente que lle ocorre. O motivo de que Ubuntu nos dé estes erros é que aínda é unha versión recén lanzada, polo que aínda existen algúns bugs ou erros que mellorar.\nPor iso é importante que cando o sistema nos dé este tipo de erros informemos para contribuír a facer un Sistema Operativo mellor, xa que informaremos aos desenvolvedores de que existe ese erro e eles poñeranse mans á obra para arranxalo. De feito o erro do que falabamos antes que me daba a min xa está arranxado a través das actualizacións do sistema, e por iso é tamén importante ter sempre o sistema coas actualizacións ao día.\nPublicado en Novidades, Sistema « Montar imaxes de CD/DVD con Furius ISO Mount\nActivar a conta de root »


Ovidio Rodeiro advirte da posible perda de 8 millóns de fondos europeos para a intermodal - Noticias de Galicia\nOvidio Rodeiro advirte da posible perda de 8 millóns de fondos europeos para a intermodal\nO delegado territorial da Xunta da Coruña, Ovidio Rodeiro, referiuse esta mañá, en declaracións a unha emisora de radio, á situación na que se atopa a obra da Intermodal da Coruña. Neste senso, advertiu da posibilidade de perder a inversión de 10 millóns de euros comprometida pola Xunta para este proxecto dos cales 8 millóns proceden de fondos europeos. O representante autonómico apuntou que agora a inversión necesaria para esta obra estará condicionada a que haxa fondos propios da Xunta de Galicia.\nNeste senso, recalcou que “a cidade da Coruña chega tarde a esta obra porque o Goberno Local decidiu cambiar a última hora o proxecto que se ía a executar e que xa tiña o seu visto bo. A consecuencia deste cambio de opinión obrigou a iniciar de novo todo o proceso e isto vai a provocar que non cheguemos a tempo para cumprir os prazos que marca a Unión Europea”.\nO representante do goberno autonómico sinalou que “vai a ser imposible recuperar o tempo perdido e puntualizou que o retraso da obra na Coruña non é unha cuestión de cores políticos xa que no resto de cidades, Santiago, Ourense, Vigo e Pontevedra, estas obras avanzan en tempo e prazo”.\n“En todo caso, o que xa temos claro a día de hoxe é que A Coruña será a cidade que máis tarde chegue á construción da súa Intermodal cando podería ser das primeiras e que agora haberá que ver a dispoñibilidade dos fondos propios da Xunta para facer fronte ao investimento porque os 8 millóns dos fondos europeos están practicamente perdidos”, recalcou.\nSobre o conflito aberto pola financiamento da débeda do Porto da Coruña, Ovidio Rodeiro, sinalou que “o Estado ten a obriga de manter institucionalmente as mesmas regras de xogo para todas a comunidades autónomas. Por iso, apuntou que os coruñeses teñen o dereito a esixir o mesmo trato que os valencianos en relación coa condonación da débeda dos seus portos. O contrario é inadmisible”.\nPara o representante autonómico é moi grave que esta decisión do Goberno do Estado de discriminar aos coruñeses conte coa complicidade do alcalde da cidade porque os que saen perdendo son os cidadáns.\nFinalmente, lembrou que “o único político que deu un paso en firme foi Alberto Núñez Feijóo poñendo enriba da mesa 20 millóns de euros para garantir a titularidade pública de La Solana, Batería e o Centenario”.\nNese mesmo contexto, lembrou que “se acordou un investimento de 140 millóns de euros para financiar o trazado ferroviario a Punta Langosteira. Ambos compromisos son irrenunciables e insubstituíbles. Imos insistir en que na primeira metade de 2019 o investimento no tren ao Porto Exterior ten que estar licitado. A Xunta de Galicia é a única que lle puxo nome, apelidos e cifras á súa proposta”.\n4 de setembro de 2018 | 19:16\t• Sen comentarios


Diario dun mercado. Episodio 104 - Futbolinlugo\nDiario dun mercado. Episodio 104\nAínda coa Copa Deputación en marcha, o mercado no fútbol lucense xa comeza a moversecon forza. Anxo Fernández non segue no banco do Folgueiro por motivos laborais. O conxunto do Vicedo terá que buscar adestrador logo do seu ascenso a Primeira Autonómica. Tamén terá que acudir ao mercado o Rubián logo de que se confirmase a saída de Perry do banco do Poste.\nLogo de ser campión de Segunda co Folgueiro, Anxo vese obrigado a deixalo clube por motivos laborais\nNa Preferente, o Lemos incorpora a Ramón, gardameta xoven pero con experiencia, formado no Calasancio e na canteira do Deportivo. Formou parte do Somozas, Arteixo e nesta última temporada do Montañeros. Tamén o Lourenzá se prepara para competir a vindeira temporada en Primeira Autonómica. Chegan a Santa Cruz dous vellos coñecidos: Paulo e Jose, formados no clube laurentino, pero procedentes do Racing Vilalbés, co que xogaron na Liga Nacional Xuvenil. Ademáis, estarán ás ordes de Diego Rego, Álvaro que chega do Cabreiros e tres xuvenís da inesgotable canteira das Escolas Deportivas: Luis, Miguel e Manu Santamarina.\nSen saír da Mariña, o San Ciprián renova a Racha e Dani López para o seu novo proxecto en Segunda. O Incio asegúrase a continuidade da columna vertebral do equipo. Logo de realizar unha boa temporada en Segunda Autonómica, o cadro amarelo seguirá contando con José, Pedro, Edu, Diego Gayoso, Urdi, Bieito, Vila, Manu Campo, Roi e Raúl. Outro dos conxuntos que contará coa maior parte do plantel da pasada temporada é o Celta Barreiros. Na temporada do seu retorno a Segunda, Roberto seguirá vestindo a elástica celeste.\nNa Terceira Autonómica, o Lemos B renova a Germán e incorpora a Juan Rodríguez, do Calasancio e a Gerardo, do Rubián.


A libraría dos universitarios | Radiofusion - A programación das Emisoras Municipais Galegas\nA libraría dos universitarios\nA meirande parte dos universitarios non acostuma merca libros e a grande maioría nin sequera lé. Na era dixital e das tecnoloxías semella que deixou no esquecemento os hábitos de lectura das novas xeracións. A “Librería del Campus” de Ferrol, que naceu no ano 1996 orientada ó publico univesitario, constata este incremento na perda paulatina de lectores entre o colectivo estudiantil.\nA libraría conta cun espazo especializado do lib\nA responsable da “Librería del Campus”, Flor Díaz, ven dunha xeración de libreiros na súa familia. Logo de traballar en diferentes eidos do mundo do libro, decidiu por en marcha o seu negocio, nun espazo no que se botaba en falta unha librería, o Campus de Esteiro.\nApaixoada da lectura Flor Díaz, que mesmo ten nos seus andeis unha sección de “favoritos”, inclúe entre as súas recomendacións a “Suite Francesa” de Irene Nemirosky editado por Salamandra, “Balzac y la joven costurera china” unha fermosa historia sobre ambientada na época da revolución cultural de Mao, e “Un mundo feliz” de Huxley.


CIG BBVA: As mulleres estamos fartas\nAs mulleres levamos máis dun século conmemorando o día 8 de marzo en todo o mundo. Máis de cen anos reivindicando o noso espazo na sociedade, os nosos dereitos. Somos as netas das avoas que, coa súa loita e sacrificio, foron quen de acadar a igualdade formal.\nMais en pleno ano 2013, as mulleres de hoxe saímos á rúa para denunciarmos a mesma opresión. Porque o sistema capitalista segue abrindo fendas entre as clases sociais, e segue artellando unha división sexual da sociedade e do traballo que nos prexudica tanto como antes.\nAs mulleres seguimos estando oprimidas como no ano 1911, que é cando se conmemorou por vez primeira o 8 de marzo como Día internacional da muller traballadora. E continuamos fartas dun sistema que xera fame, miseria, desemprego, presión e desarraigo.\nFartas de sermos discriminadas\nFartas da situación de desvantaxe histórica que sufrimos\nFartas de cobrarmos menos salarios ca os homes\nFartas da temporalidade dos nosos contratos\nFartas de que sexa a tempo parcial\nFartas da persecución por exercermos o noso dereito a compatibilizar traballo e vida persoal e familiar\nFartas de «negociar» protocolos e plans de igualdade en empresas «que non son máis ca declaracións de intencións» por imperativo legal ou co único obxectivo de acceder a subvencións\nFartas de que a inclusión da perspectiva de xénero na negociación colectiva sexa inexistente ou residual\nFartas da dupla e tripla xornada\nFartas de dedicar horas infinitas ás tarefas do fogar e dos coidados\nFartas da economía somerxida\nFartas do teito de cristal\nFartas de sermos acosadas sexualmente\nFartas da normalidade coa que se asumen as mortes por mor da violencia machista\nFartas de sermos discriminadas pola nosa orientación sexual\nFartas de que se use a nosa imaxe cousificada e estereotipada para vender produtos\nFartas da falta de cobertura das prestacións por mor da temporalidade dos nosos contratos\nFartas da falta de dereitos sexuais e reprodutivos, de non termos dereito a decidir sobre o control dos nosos corpos\nFartas do desemprego, da falta de protección social\nFartas de pertencermos a categorías e réximes especiais que nos discriminan\nFartas de sermos inmigrantes sen papeis, sen dereitos\nFartas da sangría migratoria que asolaga o noso país por mor da inexistencia de saídas laborais\nFartas da privatización dos servizos públicos, mentres se invisten cartos públicos en empresas privadas\nFartas dunha reforma laboral que só supuxo máis paro, máis precariedade e despedimentos máis baratos\nFartas dos desafiuzamentos mentres se aproban amnistías fiscais para os grandes defraudadores\nFartas de que nas aulas de Galiza non se fale galego\nFartas da colonización e da españolización do noso país\nFartas do Partido Popular e das súas políticas neoliberais e ultraconservadoras ao servizo da gran banca e de entidades relixiosas\nFartas de celebracións e conmemoracións hipócritas por parte das mesmas administracións e poderes que recortan os nosos dereitos.\nA CIG ten convocadas nas cidades concentracións, o propio 8 de marzo, participará nas concentracións convocadas pola Marcha Mundial das Mulleres; tamén como organización convocante xunto con outras asociacións e entidades feministas na mobilización nacional que sairá o día 9 de marzo e o 10 de marzo, Día da clase obreira galega.\nDíptico 8 marzo 2013 «Estamos Fartas» [.pdf • 588 Kb]\nEstas a ler... "As mulleres estamos fartas".\nEtiquetas: 8-marzo , A-Coruña , activismo , conciliación , convocatoria , dereitos , día-internacional , discriminación , igualdade , muller-traballadora , PP , Santiago-de-Compostela , Vigo\nPublicado o 8 de marzo de 2013


Trigo cultivado na Limia\n12 de noviembre de 2021, 13:41\nÍa titular este artigo Cousas que non vai haber, mais nun fío de Twitter topei cun chío do que tirei finalmente o título. Quedo agradecido ó autor do mesmo por iso. Tal cousa foi a resposta a outro chío no que se dicía que nun supermercado de Xinzo había existencias dunha determinada xenebra (non vou dicir a marca por non facer publicidade) que noutros lugares xa era moi difícil de atopar.\nVállome da escusa dese chío para confesar que ando unha miga preocupado por esta situación que se comeza a albiscar, pola cada vez máis grande falta de cousas. Por mor do meu traballo, convivo todos os días, dende hai xa bastantes meses, con problemas de retraso nos transportes, falta de produtos industriais, prazos de entrega imposibles e un cento de cousas que lles podería contar. Hoxe mesmo, lin en varios xornais que os transportistas irán á folga do 20 ó 22 de decembro (se antes non se arranxa o asunto). No mes pasado, escoitei noticias varias sobre o problema da falta de pavos no Reino Unido ou mesmo de árbores para o Nadal. Visto o panorama, non sei como andaremos por aquí de capóns e no país veciño de bacallau. Non é por ser negativo de máis, pero non me estrañaría nada que as súas maxestades de Oriente ou o pai Natal dos portugueses tivesen moitos problemas de subministro para traballar este ano. Creo que tampouco brindaremos con viño, pois seica xa moitas adegas están a alarmar pola falta de botellas de vidro e de tapóns de cortiza.\nPara dicir verdade, non sei que pensar. Só desexo que as cousas non vaian a máis e poidan arranxarse.\nPola contra a situación non é nova. Cóntolles a noticia que atopei no xornal La Voz de Galicia do día 8 de febreiro de 1890 (coma quen di, onte, hai xa cento trinta e un anos) e que transcribo aquí:\n“Dicen de Ginzo de Limia que la situación de los pueblos de aquel distrito es angustiosa por efecto de la carestía del centeno. La usura se ceba despiadadamente en los pobres, explotando su miseria. Algunos facilitan centeno a préstamo con la condición de que se le entregue doble cantidad de la prestada, en la cosecha próxima”.\nEu espero que non se chegue a cousa semellante. Sobre todo porque, no mesmo xornal, pero do día catro de xuño de 1890, saía unha reducida noticia que dicía textualmente “En Ginzo de Limia la cosecha de centeno se presenta abundantísima”. Canta razón ten o refrán de que nunca choveu que non escampara.\nhai todo Xinzo


leoeosseus: Achar de menos\nAt 29/01/2012 23:20 ,\n¡Inda non é tempo de nostálxia, amigo! Sigo namorado de Xela.\nAt 29/01/2012 23:56 ,\nOs momentos de felicidade sempre teñen un puntiño de malencolía, un é consciente de que é imposible retelos e que hab erá un tempo en que os añorará.gustoume moito o cadro que enseñas, o que describes, e a emoción.\nAt 30/01/2012 00:25 ,\nSeguro que o acharás de menos, o tempo non para e haberá outros bos momentos, pero eses non volverán.Bicos\nAt 30/01/2012 01:51 ,\nNão tenhas dúvida!O tempo é impiedoso.\nAt 30/01/2012 07:52 ,\n"Todo o que se ama ten vocación de lembranza" Roland BarthesSaúdos.Antón.\nAt 30/01/2012 13:42 ,\na mín tamén me gustan moito as mañás de domingo na casa, coa lentitude propia dos domingos, con pouco ruido no edificio e fora nas calles...ben sei de que falas.biquiños,\nAt 30/01/2012 14:00 ,\ndaquel, haberá outras cousas fermosas e intensas coma esta que, certamente, é marabillosa. Apertas sen sol hoxe, que vai chuvia en Bos Aires :-)\nAt 31/01/2012 06:05 ,\nA ver, vai a modo. Xa chegará o tempo de botar en falta as cousas! Non te adiantes. Polo de agora, goza das mañás de domingo e de todos os días da semana.Claro que, imaxes coma esta, non me estraña que as evoques antes de que sexan lembranza. Vaia par de xoias bonitas! Téñenme media engaiolada!\nAt 31/01/2012 12:17 ,\nA modo, que aínda falta moito para que "aches en falta". Pero o certo é que eses momentos son o mellor da vida...Apertas, señor barítono...\nAt 31/01/2012 21:58 ,\nSi, botarás de menos eses momentos; pero...será pq os vivistes!!!Apertas